সুতরাং একাত্তরে মুক্তিযুদ্ধের চেতনা সাম্য, মানবিক মর্যাদা ও সামাজিক ন্যায়বিচার। মুক্তিযুদ্ধের এই চেতনা হঠাৎ আকাশ থেকে নাজিল হয়নি। কিন্তু পরবর্তীতে একটি গোষ্ঠী প্রকৃত মুক্তিযুদ্ধের চেতনা ও আদর্শের আড়ালে ধর্মনিরপেক্ষতাবাদকে মুক্তিযুদ্ধের চেতনা ও আদর্শ হিসেবে চালিয়ে দেন। এর ফলে জাতিগতভাবে আদর্শিক বিভাজনের কবলে পড়ে বাংলাদেশ। একই নিরিখে মুক্তিযুদ্ধের পক্ষ-বিপক্ষ ধারণার উদ্ভব হয়। মুক্তিযুদ্ধের পর অদ্যাবধি স্বাধীনতাবিরোধী কোন শক্তির অস্তিত্ব না পাওয়া গেলেও কতিপয় ব্যক্তি ও দলকে উদ্দেশ্যমূলকভাবে স্বাধীনতাবিরোধী সাব্যস্ত করে যুদ্ধাপরাধের অভিযোগ আনা হয়। একপেশে বিচারের প্রহসন জাতির সামনে মঞ্চস্থ হয়। এটা আদর্শিক সংঘাতের বিচার। এর মাধ্যমে ভিন্নমতাবলম্বী খতম করার কৌশল করা হয়েছে। আজ আওয়ামী লীগ নেতৃত্বাধীন সরকারের ভেতরে বাইরে যারা আছেন তারা হয়ত সেক্যুলারপন্থী অথবা বামপন্থী। অন্য দিকে যাদেরকে অভিযুক্ত করা হয়েছে তারা হয়ত ইসলামপন্থী অথবা জাতীয়তাবাদী। ফলে ভিন্ন মতাবলম্বী খতম ও দ্বান্দ্বিক আদর্শ প্রতিষ্ঠার লক্ষ্যে পরিণত হয়েছে যুদ্ধাপরাধ ট্রাইব্যুনাল। সরকার পক্ষের ছায়া জাগরণ মঞ্চ তথা গণজাগরণ মঞ্চের যারা আয়োজক ছিলেন তারা তো মূলত সরকারেরই প্রতিবিম্বিত রূপ। কে জানত ফুলানো-ফাঁপানো বেলুনটা এবার ফেটে যাবে? মোমের আলোতে শাহবাগ আলোকিত হলেও শাহবাগীদের অন্তরে আলো জ্বালাতে পারেনি। ব্লগারদের বাহ্যিক শুভ্রতার ভেতরে যে অন্ধকার জগৎ তারা তৈরি করে রেখেছে তা ফাঁস হয়ে পড়লে জাতি ধর্মীয়ভাবে প্রচণ্ড আঘাত পায়। হতাশ্চর্য হয়ে পড়ে জাতি। এর ফলে তৈরি হলো হেফাজতের সমাবেশ। শাহবাগে লোক এল হাজারে হাজার। আর মতিঝিলে হেফাজতের লোক এলো লাখে লাখে। ভুল করলেন হাসিনা সরকার। পূর্বাহ্নেই একটি প্রভাবশালী পত্রিকা আমার দেশ বন্ধ করে রেখেছে। বর্ষীয়ান সাংবাদিক ও বুদ্ধিজীবী মাহমুদুর রহমানকে আটক করে রিমান্ডের নামে নির্যাতন করে পুলিশ। দু’টি ইলেকট্রনিক মিডিয়া নয়া দিগন্ত ও ইসলামিক টিভির সম্প্রচার বন্ধ করে। গভীর রাতে রাস্তার লাইট বন্ধ করে দশ হাজার পুলিশ, বিডিআর, র‌্যাবের যৌথ অভিযানে ঘুমন্ত কতজন হেফাজতি প্রাণ দিলো জাতিকে তাও জানতে দেয়া হয়নি। মাসাধিককাল শাহবাগে তথাকথিত ব্লগারদের নেতৃত্বে গণজাগরণ মঞ্চকে সরকার সকল প্রকার রসদ সরবরাহ করে অবস্থান করতে দিলো। অথচ আদর্শিক দ্বন্দ্বের কারণে মাত্র একটি রাত হেফাজতিদের সহ্য করেনি সরকার। সুতরাং সরকার সৃষ্ট ট্রাইব্যুনাল হয়ে পড়েছে ইসলাম বনাম ধর্মনিরপেক্ষতাবাদ ও বামপন্থী সমাজতান্ত্রিক আন্দোলনের মধ্যে ঠা-া লড়াইয়ের হাতিয়ার। এতে ক্ষতিগ্রস্ত হচ্ছে ইসলামপন্থীরা। তাই তারা বিভিন্ন নামে জেগে ওঠে।